Πάτρικ Σάλομον

Ο Πάτρικ Σάλομον (Γερμανικά-λατινικό αλφάβητο: Patrick Salomon, γενν. στις 10 Ιουνίου 1988, Βιέννη) είναι Αυστριακός ποδοσφαιριστής, ο οποίος αγωνίζεται ως κεντρικός μέσος για τον Ατρόμητο.

 Σταδιοδρομία σε συλλόγους 
Στην ηλικία των πέντε ετών ξεκίνησε να παίζει ποδόσφαιρο στην ακαδημία νέων της Φλόριντσντορφερ. Σε ηλικία δέκα ετών εντάχθηκε στις ακαδημίες της Αούστρια Βιέννης, όπου έμεινε για τέσσερα χρόνια. Το 2002 επέστρεψε στην Φλόριντσντορφερ, σε ηλικία 16 ετών, και εξασφάλισε μια θέση στην ομάδα που έπαιξε στη Wiener Landesliga της Δ' κατηγορίας.

Το καλοκαίρι του 2008 μετακόμισε στην Αούστρια Λούστεναου. Στις 11 Ιουλίου 2008 έκανε το επαγγελματικό ντεμπούτο του στην ήττα με 0–2 εναντίον της Γκρέντιγκ.Transfermarkt.at: SV Grödig gegen SC Austria Lustenau 2:0 (1:0) (21 Οκτωβρίου 2009) Εξασφάλισε θέση ως βασικός αμυντικός μέσος και έπαιξε σε όλους τους αγώνες του πρωταθλήματος της σεζόν 2008–09. Σημείωσε το πρώτο του γκολ στις 11 Νοεμβρίου 2009, στην εκτός έδρας νίκη με 4–2 επί της Βάκερ Ίνσμπουργκ, όπου σκόραρε το πρώτο γκολ του αγώνα.Transfermarkt.at: FC Wacker Innsbruck gegen SC Austria Lustenau 2:4 (2:3) (21 Οκτωβρίου 2009)

Το 2010 εντάχθηκε στην Αούστρια Βιέννης για δύο σεζόν και μετά επέστρεψε στην Αούστρια Λούστεναου. Στις αρχές της σεζόν 2014–15 μετακόμισε στην Άλταχ.

Τη σεζόν 2018–19 εντάχθηκε στη Μάτερσμπουργκ.Transfernews des SVM  svm.at, 28 Μαΐου 2018 Μετά από δύο σεζόν στο Μπούργκενλαντ, όπου έκανε 49 εμφανίσεις στην Μπούντεσλιγκα, μετακόμισε στην Ελλάδα, όπου υπέγραψε διετές συμβόλαιο με τον Ατρόμητο.Παίκτης του Ατρόμητου ο Πάτρικ Σάλομον  atromitosfc.gr, 2 Αυγούστου 2020

 Εθνική ομάδα 
Την άνοιξη του 2009 κλήθηκε στην Εθνική Αυστρίας Κ-21 από τον νέο προπονητή Αντρέας Χέρτσογκ. Τον Ιούνιο του 2009 έκανε το ντεμπούτο του στη νίκη με 1–0 εναντίον της Βουλγαρίας.

 Παραπομπές 

 Εξωτερικοί σύνδεσμοι 
 Προφίλ στο Transfermarkt.com

Κατηγορία:Αυστριακοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές ΣΚ Αούστρια Λούστεναου
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές ΣΚ Ράινντορφ Άλταχ
Κατηγορία:Ποδοσφαιριστές ΣΦ Μάτερσμπουργκ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αυστριακοί ποδοσφαιριστές στο εξωτερικό